שמואל בן משה

שמואל בן משה (נולד בכ"ד באייר תש"ו, 25 במאי 1946) הוא קצין צה"ל במילואים בדרגת תת-אלוף. שירת בחיל השלישות וזכה לצל"ש הרמטכ"ל על פועלו במלחמת יום הכיפורים. כיום משמש בן משה כמנכ"ל חברת "אלרוב נדל"ן ומלונאות".

ביוגרפיה
בן משה עלה לארץ מעיראק עם הוריו בשנת 1949. המשפחה השתקעה בפרדס חנה ובן משה התחנך בבית הספר "אלונים" שבמקום. הוא התגייס לצה"ל ב-1964, סיים קורס קציני שלישות ושירת כקצין שלישות בחטיבה סדירה ובאוגדה סדירה וכקצין שלישות פיקודי. עבר קורס צניחה, למד בפו"מ ובמב"ל.

מלחמת יום הכיפורים
במלחמת יום הכיפורים היה בן משה קצין השלישות של חטיבה 188 (עוצבת ברק). זמן קצר לאחר תחילת המלחמה הגיעו ארבעה טנקים פגועים למחנה נפח, ששימשו אחר כך בסיס לבניית הכוח של המ"פ צביקה גרינגולד ("כוח צביקה") ואוישו מחדש בצוותים על ידי גרינגולד ובן משה.

במהלך הלילה בבוקר יום א' 07.10.73 היה בן משה בחמ"ל החטיבה במחנה נפח. אל"מ בן שהם מפקד החטיבה, ביקש מבני קצין-קצין האג"מ להגיע לצומת המזבלה ולהצטרף לטנק המח"ט.

כשהמח"ט הבחין בבן משה, אשר הסיע את בני, מיד שאל, בחיוך הלבבי שכה אפיין אותו לפשר הימצאותו שם. בן משה ענה למח"ט "אני כאן עם כולם". שמוליק מעיד שהחיוך ושאלת המח"ט מלווים אותו מאז אותו היום ועד לכתיבת שורות אלה. 

בשעות אחר הצהריים של אותו היום, פנה בן משה בקשר כאשנב של בן שוהם , אז אל"מ אורי אור מפקד חטיבה 679 בבקשה להיכנס עם חוליית הפינוי לשטח, לציר הנפט ולפנות את מפקדי החטיבה בקרב על נפח- אל"מ בן שהם יצחק, מפקד החטיבה ורס"ן בני קצין האג"מ. תשובתו של אל"מ אורי אור לפעולתנו הייתה "אנחנו בעיצומו של הקרב על הנפח. כאשר ננקה את השטח מהסורי נאפשר לכם להיכנס" וכן היה. לאחר מספר שעות  בוצע הפינוי.

יחד עם יוסי בן חנן ושמואל אסקרוב הקים את כוח יוסי בן חנן שמנה 11 צוותים.

החטיבה נפגעה קשה בקרבות הבלימה והתקפת הנגד הישראלית ברמת הגולן ואיבדה את רוב מפקדיה ערב המלחמה. בן משה פעל לשיקומה. הוא וסגלי השלישות עסקו באיתור אנשי צוות שהמשיכו להילחם, שליטה בכ"א מתפקד ונפגע, פינוי נפגעים, טיפול בציוד החללים, קשר עם משפחות הלוחמים שעלו לרמת הגולן, קשר עם המשפחות השכולות, קשר עם הפצועים בבתי החולים ושירותי פרט. למרות שהחטיבה נפגעה קשה היא שוקמה בהצלחה. 

לאחר פציעתו של יוסי בן חנן החטיבה  ירדה מסד"כ פיקוד הצפון. 

מגיסות השריון – ניתנה פקודה לשמוליק הקשל"ח לרדת לקסטינה עם הלוחמים שברשותו מהחטיבה.

שמוליק ביקש מיוסי פרי רל"ש אלוף פיקוד הצפון להיפגש עם אלוף הפיקוד חופי (שאותו הכיר במסגרת ביקוריו בחטיבה, שמוליק היה קצין המטה שמלווה אותו בביקוריו).

שמוליק עם עוזר ק. השלישות שלו  עו"ד סגן מנשה ענתר נוסעים לפגישה בחמ"ל הפיקוד שם הם מגלים שהחטיבה נמחקה מסד"כ הפיקוד. 

שמוליק הציג לאלוף הפיקוד טבלאות ופרטים מדיוקים של צוותי הטנקים של החטיבה שנותרו ופרטים על כמות הנפגעים של החטיבה.

במסגרת הפגישה נאמר לאלוף חופי שגיסות השריון מבקשים ממנו שירד עם הלוחמים לקסטינה. 

בן משה מסר לאלוף את ההודעה כי בני משפחות הלוחמים מהחטיבה עולים לרמת הגולן ושהוא איש הקשר שלהם.

עוד מסר לו, שהמסגרות בשטח פועלות ויש בכוחנו להקים עצמנו מחדש – "מפקדי מפקדת החטיבה מח"ט, סמח"ט וק. אג"מ נהרגו, אבל החטיבה ממשיכה לתפקד".

בחמ"ל הפיקוד היו באותה העת (שלא היו שותפים לפגישה) סא"ל מנחם עינן (לימים אלוף) וקצין האג"מ הפיקודי סא"ל אורי שמחוני (לימים אלוף).

תוך כדי עיון בנתונים קיבל האלוף חופי את בקשתו של שמוליק לא לרדת לקסטינה ואישר לארגן מחדש את החטיבה.

אלוף הפיקוד מינה את סא"ל צבי שפאן שהיה בעברו קצין הקישור לאו"ם ומג"ד 300 בכדי לקבל דוח מפורט על נפגעי החטיבה. 

עו"ד סגן מנשה ענתר עוזר קצין השלישות צוות אליו להכנת הדוח (לימים סא"ל).

סא"ל יאיר נפשי, מג"ד 74 של חטיבה 188 נלחם בגזרה הצפונית. כשגזרת רמת הגולן נחלקה לשניים הוא סופח לחטיבה 7. סא"ל נפשי סיפר לאביגדור בן-גל, מפקד חטיבה 7, שבן משה, קצין השלישות החטיבתי של 188, מחזיק בצוותים כולל צוותי טנקים של גדוד 74. כתוצאה מכך בן-גל רצה לספח את החיילים הנותרים של חטיבה 188 אליו ופקד על בן משה לעשות כן. בן משה סירב, ועקב כך בן-גל עצר אותו. במשפט שהתקיים בפני סגן מפקד האוגדה תא"ל מנחם אבירם (מן), גיבה אבירם את בן משה והתיר לו להמשיך בפועלו.

למרות שהחטיבה ירדה מסד"כ פיקוד הצפון הצלחנו לשקמה. החטיבה התחילה את המלחמה עם 2 גדודים סדירים (53 ו-74) וסיימה את המלחמה עם 3 גדודים סדירים (53, 74 ו-71).

על בנייתה מחדש של חטיבת "ברק" הוענק לבן משה צל"ש. בצל"ש נכתב: "במלחמת יום הכיפורים שימש רס"ן בן משה כמפקד שלישות חטיבתי. עם פרוץ המלחמה עסק באיתור נפגעי יחידתו ובחילוצם. יחד עם קציני מטה אחרים, נרתם לארגון כוחות חדשים של צוותי טנקים ושליחתם במהירות בחזרה לקרב. במעשיו אלה גילה יוזמה, תושייה ודבקות במשימה".

קצין שלישות פיקודי של פיקוד הצפון

בשנת 1981 בן משה מונה על ידי אלוף פיקוד הצפון דאז, אביגדור בן-גל, לקצין שלישות פיקוד הצפון, והעלה את בן משה לדרגת אלוף-משנה. בתפקיד זה שימש בן משה גם בזמן מלחמת שלום הגליל. במהלך שירותו זה אירע אסון צור הראשון בו קרס בניין הממשל הצבאי הישראלי בצור שבלבנון, וכתוצאה מכך נהרגו 76 חיילי צה"ל ואנשי כוחות הביטחון. לקחי מלחמת יום הכיפורים בתחום השלישות באו לידי ביטוי בטיפול באסון צור הראשון. בזכות נוכחותם שם זוהו כל הנפגעים בתוך מספר שעות והתקבל מידע מלא בדבר החיילים שנהרגו ואלו שנותרו בחיים.

במסגרת תפקידו של בן משה כראש ענף תורה בחיל השלישות נרתם בן משה לכתיבת "ספר השליש" שבו מרוכזת כיום כל תורת השלישות הצהלי"ת לימי מלחמה ורגיעה. הספר מתעדכן מדי פעם ומשמש כיום בעבודתם של סגלי שלישות.

תפקידו האחרון של בן משה בצה"ל היה ראש חטיבת כוח האדם של מפקדת חילות השדה.

לאחר שחרורו מצה"ל 
לאחר שחרורו מצה"ל התמנה בן משה למנכ"ל קניון השרון בנתניה של חברת אל-רוב. בהמשך מילא בן משה תפקידים שונים בחברת אל-רוב, והיה מנכ"ל "אל-רוב נדל"ן ומלונאות בע"מ".  בשנת 2009 מונה על ידי אלפרד אקירוב, יו"ר אל-רוב, לתפקיד מנכ"ל חברת האם אל-רוב ישראל.

בתאריך 7 במאי 2007 נפתחה שדרת ממילא בירושלים.

ציונים לשבח 
 ציון לשבח הוענק לבן משה על ידי הרמטכ"ל במסגרת תפקידו כקצין שלישות חטיבה 188 חטיבת טנקים סדירה ברמת הגולן במלחמת יום הכיפורים.
 תעודת הוקרה הוענקה לבן משה על ידי משטרת ישראל במסגרת תפקידו כמנכ"ל קניון השרון בעקבות התנהלות בפיגוע חבלני בכניסה לקניון השרון בתאריך 18.05.2001.

חיים אישיים
בן משה נשוי ליהודית ואב לשלושה ילדים: עדי, טל ורן. הוא בעל תואר ראשון בהיסטוריה ותואר שני במדעי המדינה.

ראו גם
 חטיבה 188 במלחמת יום הכיפורים

לקריאה נוספת 

 בעוז רוחם – עיטורי הגבורה העוז המופת וצל"ש הרמטכ"ל – תש"ח- תשנ"ח. צל"ש הרמטכ"ל ספטמבר 1972 מרדכי גור רב-אלוף ראש המטה הכללי עמ' 293.
 ברק – רמת הגולן מלחמת יום הכיפורים – אוק' 1979 צל"ש רמטכ"ל עמ' 251
 צה"ל בחילו – אנציקלופדיה לצבא ולביטחון רביבים הוצאה לאור – מהדורת ספרית מעריב חיל השלישות עיטור לשליש עמ' 98–99
 אנשי חיל – סיפורו של חיל השלישות. הוצא לאור על ידי ענף תורה במקשל"ר עמ' 46–47.
 אני נשבע – אביגדור קהלני – שיחות אישיות עם לוחמים על מלחמת יום הכיפורים עמ' 253–255.
 על בלימה – סיפורה של חטיבה 188 במלחמת יום הכיפורים – ספריית מעריב 2009 – אבירם ברקאי.
 שריון – ביטאון עמותת השריון גיליון מס' 10 דצמבר 2000. משפחת חטיבת 188 במלחמת יום הכיפורים תא"ל (מיל') שמואל בן משה עמ' 22–24.
 עיתון מעריב – סופשבוע 19.11.82 – אסון צור הראשון.
 במחנה – עיתון חיילי ישראל גיליון מס 40–41 23.08.1995 – ספר השיאים של צה"ל עמ' 84–85.
במחנה – עיתון חיילי ישראל גיליון מס' 31 14.05.198 – שליש ספסל הלימודים.
במחנה – עיתון חיילי ישראל גיליון מס' 4 24.09.1975 – הצל"שים – סיפורי הקרב של הלוחמים שקיבלו צלש"ים מהרמטכ"ל על מעשיהם במלחמה ולאחריה.
 במחנה - עיתון חיילי ישראל, גיליון מיוחד ליום חיל השלישות - מפגשים מהסוג השלישותי - עמ' 22–23.
 במחנה - עיתון חיילי ישראל, גיליון אוקטובר 2013 - 40 עיטורים וצל"שים נבחרים - במלחמת יום הכיפורים הצליח תא"ל (מיל') שמואל בן משה לשקם את חטיבה 188 המפורקת, על יוזמה ודבקות במשימה הוענק לו צל"ש הרמטכ"ל. עמ' 42–43.
 מפי הגבורה - המכללה הבין זרועית לפיקוד ולמטה - פרויקט "מפי הגבורה" לציון 40 שנה למלחמת יום הכיפורים - הראיון בספר מספר סיפור אישי ואת זווית המרואיין.
 דיוקן - הקרב שלא נגמר - 40 שנה למלחמת יום הכיפורים, גיליון מיוחד - עמ' 32–36.
 במחנה - עיתון חיילי ישראל, גיליון יוני 2013 - צומת גיבור - הגיבורים של מלחמת יום הכיפורים - עמ' 54–55
 חי על הגבול – רפי נוי – שמוליק קצין וג'נטלמן עמוד 193 עד עמוד 195.
 50 שנים לחטיבה 188 – תא"ל במי' שמואל בן משה קשל"ח 188 במלחמת יום הכיפורים
 פורום המעסיקים – "במסגרת שבוע מנהלים מעוררי השראה" שמואל בן משה.
 זוכרים – מפקדים למען ביטחון ישראל 28.04.2020 – שמואל בן משה.
 ערב עיון לזכרו של מח"ט 188 אל"ם יצחק בן שוהם ז"ל – 27.10.20 – שמואל בן משה.
 הספד לזכרה של אתי בן שהם – 27/02/2020 – שמואל בן משה.

קישורים חיצוניים 

שמואל בן משה - ראיון מתוך שבוע ניהול מעורר השראה בפורום המעסיקים והמנהלים של ישראל - ניהול באפס טעויות

 
 שמואל בן משה בריאיון לגלי צה"ל 01.07.2003 - על סיפורה של חטיבה 188 במלחמת יום הכיפורים
 שמואל בן משה בריאיון לקול ישראל 21.09.2003 - על סיפורה של חטיבה 188 במלחמת יום הכיפורים
  לבן משה מאלוף פיקוד הצפון אביגדור בן-גל על ארגון אירוע הפנינג באוגוסט 1981, לתושבי קריית שמונה וסביבותיה, תושבי הקיבוצים והמושבים בצפון, כדי להעלות את מצב רוחם לאור ההפגזות הרבות ששיבשו את מהלך החיים השוטף.
 בחדרי חרדים - ראיון מיוחד עם שמואל בן משה, מנכ"ל אל-רוב ישראל - 22.12.2011

הערות שוליים

מעוטרי צל"ש הרמטכ"ל במלחמת יום הכיפורים
חיילי צה"ל במלחמת יום הכיפורים
מנכ"לים ישראלים
ראשי חטיבת כוח האדם
ישראלים שנולדו ב-1946